Lav et referat af nedenstående tekst:

Tekst:
Det statslige selskab Finansiel Stabilitet kræver samlet 2,8 milliarder kroner i erstatning fra 50 forhenværende chefer i seks krakkede banker, der måtte dreje nøglen om på grund af finanskrisen, skriver DR Nyheder. Det drejer sig om alt fra direktører, kreditchefer, revisorer og bestyrelsesmedlemmer, som skal betale for de tab, som deres ledelse kostede under krisen. - Vi mener, der er en god chance for, at vinde sagerne. Det er vigtigt at rejse dem af hensyn til fremtiden, så vi kan være med til at forebygge, at sådan noget som det her gentager sig, siger Henrik Bjerre-Nielsen, direktør for Finansiel Stabilitet, til DR Nyheder. De seks banker tæller Eik Bank, Capinordic, Roskilde Bank, Løkken Sparekasse og ebh Bank. Senere vil også topfolk i Amagerbanken blive stævnet ifølge DR's oplysninger. Det er første gang, at der kommer detaljer ud om danmarkshistoriens største retsopgør for den finansielle sektor.S

Referat:
50 bankchefer bag krakket skal betale 2,8 milliarder kroner tilbage i erstatning ifølge statsligt selskab.